CELEX: 32003D0514
Language: sl
Date: 2003-07-10 00:00:00
Title: Odločba Komisije z dne 10. julija 2003 o ukrepih za varovanje zdravja pred afriško prašičjo kugo na Sardiniji (Italija) (notificirano pod dokumentarno številko K(2003) 2293)Besedilo velja za EGP

Pomembno pravno obvestilo

|

32003D0514

Uradni list L 178 , 17/07/2003 str. 0028 - 0031

		Odločba Komisijez dne 10. julija 2003o ukrepih za varovanje zdravja pred afriško prašičjo kugo na Sardiniji (Italija)(notificirano pod dokumentarno številko K(2003) 2293)(Besedilo velja za EGP)(2003/514/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga [1], kakor je bila nazadnje spremenjena z Uredbo (ES) št. 806/2003 [2], in zlasti člena 9 Direktive,ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [3], kakor je bila nazadnje spremenjena z Direktivo 2002/33/ES Evropskega parlamenta in Sveta [4], in zlasti člena 10(4) Direktive,ob upoštevanju naslednjega:(1) Odločba Komisije 95/108/ES z dne 28. marca 1995 o ukrepih za varovanje zdravja pred afriško prašičjo kugo na Sardiniji (Italija) [5] je bila znatno spremenjena [6]. Zaradi jasnosti in racionalnosti bi bilo treba navedeno odločbo kodificirati.(2) Afriško prašičjo kugo je treba obravnavati kot endemično bolezen v provinci Nuoro na Sardiniji (Italija).(3) Razmere, ki jih je povzročila ta bolezen, lahko ogrozijo črede v drugih regijah Italije in drugih držav članic glede trgovine z živimi prašiči, svežim prašičjim mesom in nekaterimi proizvodi na osnovi mesa prašičev.(4) Odločba Sveta 90/424/EGS z dne 26. junija 1990 o odhodkih na področju veterine [7], kakor je bila nazadnje spremenjena z Uredbo (ES) št. 806/2003, predvideva možnost končne udeležbe Skupnosti pri izkoreninjenju in nadzoru bolezni živali.(5) V okviru programov o izkoreninjenju afriške prašičje kuge, ki jih Italija letno pripravi za odobritev, je cilj odpraviti navedeno bolezen iz preostalih okuženih območij Sardinije.(6) Italijanske oblasti so sprejele pravne ukrepe za prepoved premikanja živih prašičev, svežega prašičjega mesa in nekaterih proizvodov na osnovi mesa prašičev iz ozemlja Sardinije. Sprejem teh pravnih ukrepov jamči učinkovitost izvede te odločbe.(7) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO ODLOČBO:Člen 1Italija prepove premike živali iz družine Suidae iz ozemlja regije Sardinije.Člen 21. Italija prepove premike svežega prašičjega mesa, ki izvira iz živali družine Suidae iz ozemlja regije Sardinije.2. Z odstopanjem od določb odstavka 1 se sveže prašičje meso lahko pošlje na območja zunaj ozemlja regije Sardinije pod pogojem, da zadevno meso:(a) izvira iz prašičev, ki so vstopili na ozemlje regije Sardinije kot prašiči za zakol v skladu z določbami Direktive Sveta 64/432/EGS ali Direktive Sveta 72/462/EGS [8]. Navedeni prašiči za zakol so bili premeščeni neposredno iz vstopne luke v imenovano klavnico. Po prihodu v klavnico so zaklani v 12 urah; ali(b) izvira iz prašičev, ki:(i) so bili na gospodarstvu, ki ga je odobril pristojni veterinarski organ; gospodarstvo se nahaja v provinci Sassari, Oristano ali Cagliari;(ii) so najmanj štiri mesece bili na gospodarstvu izvora;(iii) so bili na gospodarstvu, ki se nahaja najmanj 10 km od izbruha afriške prašičje kuge v zadnjih treh mesecih;(iv) so bili na gospodarstvu, na katerega ni bil vnesen noben prašič v zadnjih 30 dneh;(v) so bili vključeni v populacijo prašičev na gospodarstvu, ki je zajeto v program serološkega testiranja, zahtevan v okviru programa izkoreninjenja afriške prašičje kuge, ki ga je sprejela Komisija v okviru določb Odločbe 90/424/EGS, in pri kateri v zadnjih šestih mesecih niso bila ugotovljena protitelesa za afriško prašičjo kugo.(vi) so bili vključeni v program serološkega testiranja pred premikanjem, izvedenim v 10 dneh pred prevozom za zakol, kadar niso bila ugotovljena protitelesa za afriško prašičjo kugo; program testiranja pred premikanjem mora biti za zadevno pošiljko pripravljen tako, da se doseže približno 95 % zanesljivost določanja seropozitivnih živali pri 5 % prevalenci;(vii) so bili klinično pregledani na gospodarstvu izvora v 24 urah pred prevozom. Vsi prašiči na gospodarstvu izvora se pregledajo in ustrezni objekti morajo biti pregledani. Živali se označijo z ušesno značko na gospodarstvu izvora, tako da se jih lahko sledi nazaj do gospodarstva izvora;(viii) so bili premeščeni neposredno iz gospodarstva izvora do imenovane klavnice. Sredstvo prevoza se očisti in razkuži pred natovarjanjem ter uradno zapečati. Prašiče spremlja zdravstveni dokument, ki potrjuje, da so v skladu z zahtevami, predvidenimi v točkah (i) do (vii), podpisan s strani pristojnega organa;(ix) so zaklani v 12 urah po prihodu v klavnico.3. Meso iz odstavka 2 mora biti ločeno od mesa, ki ni v skladu s pogoji, predvidenimi iz navedenega odstavka.Člen 3Meso, odposlano iz ozemlja regije Sardinije, spremlja spričevalo uradnega veterinarja. Spričevalo vsebuje naslednje besedilo:"Meso v skladu z Odločbo Komisije 2003/514/ES o ukrepih za varovanje zdravja pred afriško prašičjo kugo na Sardiniji (Italija)."Člen 41. Italija prepove premike proizvodov iz prašičjega mesa iz ozemlja regije Sardinije.2. Z odstopanjem od odstavka 1 se proizvodi iz prašičjega mesa lahko pošljejo na območja zunaj ozemlja regije Sardinije pod pogojem, da so bili zadevni proizvodi:(a) obdelani v skladu z določbami člena 4(1)(a) Direktive Sveta 80/215/EGS [9]; ali(b) proizvedeni v imenovanem obratu in samo iz mesa, ki:(i) je v skladu z določbo člena 2(2) in (3); ali(ii) (a) je bilo vneseno na ozemlje Sardinije kot sveže prašičje meso v skladu z določbami Direktive Sveta 64/433/EGS [10].Člen 5Mesne izdelke iz člena 4(2)(b), odposlano iz ozemlja regije Sardinije, spremlja spričevalo uradnega veterinarja. Spričevalo vsebuje naslednje besedilo:"Mesni izdelki v skladu z Odločbo Komisije 2003/514/ES o ukrepih za varovanje zdravja pred afriško prašičjo kugo na Sardiniji (Italija)."Člen 6Italija predloži vsem državam članicam in Komisiji:(a) seznam, ki vsebuje ime/imena in lokacijo/lokacije imenovane klavnice/imenovanih klavnic iz člena 2 ter ime/imena in lokacijo/lokacije imenovanega obrata/imenovanih obratov iz člena 4(2)(b) in odobrenega/odobrenih s strani centralnega veterinarskega organa;(b) poročilo vsakih šest mesecev, ki vsebuje podatke o številu prašičev, za katere so bili izvedeni ukrepi, predvideni v členu 2(2)(b) in rezultate opravljenih seroloških testov.Člen 71. Italija ustanovi Nacionalni odbor za usklajevanje in nadzor. Centralni veterinarski organ imenuje predsednika odbora, ki je odgovoren za izvajanje te odločbe in spremljanje ukrepov za izkoreninjenje afriške prašičje kuge. Odbor:(a) zbira podatke o dejavnostih nadzora, ki jih izvajajo organi regije Sardinije;(b) ima sredstva za obdelavo podatkov;(c) ima hitre komunikacijske povezave z regijo Sardinijo.2. Centralni veterinarski organ lahko uvede nadaljnje zaščitne ukrepe razen tistih iz te odločbe, če meni, da je potrebno.Člen 8Odločba 95/108/ES se razveljavi.Sklicevanja na razveljavljeno odločbo se razlagajo kot sklicevanja na to odločbo in se berejo v skladu s tabelo ujemanja v Prilogi II.Člen 9Ta odločba je naslovljena na države članice.V Bruslju, 10. julija 2003Za KomisijoDavid ByrneČlan Komisije[1] UL L 395, 30.12.1989, str. 13.[2] UL L 122, 16.5.2003, str. 1.[3] UL L 224, 18.8.1990, str. 29.[4] UL L 315, 19.11.2002, str. 14.[5] UL L 79, 7.4.1995, str. 29.[6] Glej Prilogo I.[7] UL L 224, 18.8.1990, str. 19.[8] UL 121, 29.7.1964, str. 1977/64.[9] UL L 302, 31.12.1972, str. 28.[10] UL L 47, 21.2.1980, str. 4.--------------------------------------------------PRILOGA IRazveljavljena odločba s sprememboOdločba Komisije 95/108/ES | (UL L 79, 7.4.1995, str. 29) |Odločba Komisije 1999/384/ES | (UL L 146, 11.6.1999, str. 52) |--------------------------------------------------PRILOGA IITabela ujemanjaOdločba 95/108/ES | Ta odločba |Člen 1 | Člen 1 |Člen 2(1) | Člen 2(1) |Člen 2(2)(a) | Člen 2(2)(a) |Prva do deveta alinea člena 2(2)(b) | Člen 2(2)(b)(i) do (ix) |Člen 2(3) | Člen 2(3) |Členi 3 do 6 | Členi 3 do 6 |Prva alinea člena 7(1)(b) | Člen 7(1)(a) |Druga alinea člena 7(1) | Člen 7(1)(b) |Tretja alinea člena 7(1) | Člen 7(1)(c) |Člen 7(2) | Člen 7(2) |Člen 8 | — |Člen 9 | — |— | Člen 8 |Člen 10 | Člen 9 |— | Priloga I |— | Priloga II |--------------------------------------------------